بیرلشمیش میللتلر (بمت) اؤزل راپورتؤرو اورمیلا بهولا، دونیادا 40 میلیون‌دان چوخ اینسانین کؤله‌لشدیریلدیغینی و قوربان‌لارین دؤردده بیری‌نین اوشاق اولدوغونو بیلدیریب.
بمت-نین، کؤله‌لیگین معاصیر فورما‌لاری باغلی اؤزل اؤزل راپورتؤرو اولان بهولا، بمت-نین ژنو اوفیسینده باشلایان اینسان حاق‌لاری شوراسی‌نین 42نجی اوتورومونا "معاصیر کؤله‌لگیه" دایر حاضیرلادیغی راپورو تقدیم ائدیب.
حاضیردا باش وئرن "معاصیر کؤله‌لیک بلاسی‌نین" اکولوژی پوزغونلوق، گؤچمن و دموقرافیک دییشیک‌لیک‌لر نتیجه‌سینده آرتا دوشوندوگونو بیل‌دیرن بهولا، میلیون‌لارلا کؤله‌نین یوزده 60ی‌نین اؤزل سکتوردا ایشه دوشدوگونو، قادین و قیزلارین یوزده 98ی‌نین جینسی زوراکیلیغا معروض قالدیغینی بیلدیردی.
سؤمورولمه و یا کؤله‌لشدیریلمه ریسکی اولونموش شخص‌لرین ساییسی‌نین، بیر نئچه فاکتورا باغلی اولا‌راق آرتماسی احتیمال" ایفاده‌سینی ایشله‌دن بهولا، ایقلیم دییشیک‌لیگی‌نین آردین‌دان اینسان‌لارین ایشلرینی ایتیره‌بیله‌جگینی و ایشلرین‌دن ممنون اولمایان گنج‌لرین اعتبارسیز کانال‌لاردان کؤچ ائده‌بیله‌جگینی، بو جور سناریو‌لارین دا اینسان‌لارین کؤله‌لگیه قارشی مدافعه اولونماماسینی آرتیراجاغینی بیلدیریب.
بهولا، هر کئچن گون داها چوخ اینسانین ایشلدیلمه‌یه، زورلا ائولی‌لگیه و اوشاق ایشچیلیگه سوروکلندیغینه ایشاره ائده‌رک،
دولتلرین و شیرکت‌لرین آرتیق کؤله‌لیگی سونا چات‌دیرماق اوچون حرکته کئچمه‌لری لازیم‌دیر. بو عینی زاماندا ایقتیصادی اولا‌راق دا قارلی دئییل. کؤله‌لیک، خالق ساغلیق خرج‌لرینده آرتیم، محصولدارلیق ایتکی‌لری، منفی اکولوژی خاریجی گؤرونتو‌لر و گلیر ایتکی‌سینه یول آچیر". قیمتلندیرمه‌سینده اولوب.
کؤله‌لیک، دونیا میقیاسیندا قاداغان اولونموش اولسا دا یئنی فورما‌لاری "معاصیر کؤله‌لیک" بشریتین ان اؤنملی پروبلم‌لرین‌دن بیری اولماغا داوام ائدیر.
دونیا میقیاسیندا معاصر قول‌لارین یاری‌سین‌دان چوخو آسیا ساکیت اوقیانوسدا یاشایارکن، آفریقا بو باره‌ده ایکینجی سیرادا یئر آلیر.
اینگیلتره‌نین غربین‌دکی لیمان شهری بریستول ایسه بریتانیانین آفریقا کؤکنلی قول تیجارتینده اوینادیغی مرکزی روللا تانینیر.
قیدلره گؤره 1698-1807-جی ایللر آراسیندا 2 مین 108 گمی ایله آفریقا‌دان کاریب هؤوزه‌سینده کؤله تیجارتی آپاریلیب.
اینگیلتره‌ده کؤله‌لیک 1834ده قاداغان اولوندو.
